Humor | FlintStoned
Flintie se “Pool Party Flop”
Published Februarie 3, 2010	Afrikaans , Flintstoned , Gay 25 Comments
Sleutelwoorde:Humor, pool party, verwarring
Ja, glo dit of nie. Soos enige ander girl daarbuite was ek nooit die verleentheid gespaar nie. Jy sien, dit gebeur as jy in ‘n wêreld rond beweeg wat bestaan uit vriendinne, dragqueens, “wigs” en make-up.
Ek was so 19, ‘n fyn ou dingetjie, as ek nog een maagvirus gehad het sou ek sekerlik ‘n stok gewees het. Hare in ‘n “chinese-bob”, en geklad in “fake-leather” en “fake-fur”. Knee high boots. Sjoe broekie. Die hare was omtrent al wat eg aan myself was, maar daar het jy dit. Lyk soos iets uit ‘n horror fliek, maar dis Flintie op pad na ‘n “pool party.”
Kyk, daar is nie ‘n manier wat ek in ‘n swembroek gaan verskyn voor ‘n spul mense nie. Ek gaan om konsert te hou. Iemand moet ander se kak uitsorteer, en dis gewoonlik ek.
Het ek al aan julle genoem dat ek ‘n tiener met issues was?
Anyway, daar mince ek in by die garage winkel, gewapen met twee lesbeens, en die hulp van ‘n paar bottels wyn vroeer die aand. Dis mos normaal om wyn te drink terwyl jy aantrek vir ‘n makietie, of is dit nou weer net ek? Ek kom by die toonbank.
“Yes, ma’am, what can I get you?” Vra die oukie agter die toonbank, Smile met tanne wat jy net in Afrika sal sien. Dis werklik iets besonders. Amper soos ‘n grondpad.
Niemand antwoord nie. Hoekom nie? Die dag as ‘n butch antwoord op “Ma’am”, moet dit of “roll-play” wees, of ‘n gewapende roof. nou kyk ons maar vir mekaar, en ek voel so hier in my nek dat hier ‘n ding kom.
“Gunston 20, and a redbull please” sê ek in my man stem. Fok, ek rook nie eers Gunston nie.
“Joh” sê Tanne. Ogies groot. Daai “look” so eg aan ons “heritage”.
Ek vat my siggies, ruk vir﻿ *Cindy* uit die handsak, en daar gooi ek my strut. Die vriendinne agterna.
Terug in die kar, speel die musiek, dinge gaan goed. Ek rook maar Gunston en voel hoe die plooie oor my gesig verdiep met elke teug. Borshare skiet uit in klossies.
Tot op my voorkop.
Net voor my linker long platval, stop die kar. Ons is in Sunnyside.
😯 Watdefok …
“Hoekom stop ons” vra ek en tel my Donald Duck Tjoepie op wat afgerol het met die skielik stop. Die kar ruik na die see omdat my sak onlangs nog daar was.
“Ons is hier” sê Baard 1.
“Het jy die stokke onthou?” vra Baard 2
“Huh?” vra ek en kyk so skerp regs. Dis Vests, en Bikes, en girls met groot boobs. Dis bierblikke in die hand, op die grond even tussen van die boobs.
“Waar’s die swembad?” vra ek.
Sleutelwoorde:Humor, Women drivers